GET-ligaen 2016/17

GET-ligaen 2016/17 var den 78. sesongen i det øverste nivået i ishockey i Norge.

Tabellen

Poengene ble fordelt etter IIHFs trepoengssystem:

Seier i ordinær spilletid ga 3 poeng
Seier etter forlengning eller straffeslagskonkurranse ga 2 poeng.
Nederlag etter forlengning eller straffeslagskonkurranse ga 1 poeng.
Nederlag i ordinær spilletid ga 0 poeng.

Overtidsperioden spilles med fire mann på hvert lag, og vinnes når et av lagene scorer et mål («sudden death»). Overtidsperioden varer 5 minutter. Hvis kampen stadig er uavgjort avgjøres kampen på straffeslag, hvor hvert lag velger 3 spillere som skal prøve å score på motstanderens mål på best av 3. Hvis kampen stadig er likt etter de 3 straffeslagene fortsetter det i sudden death inntil et av lagene scorer (som omtales som «Game Winning Shot», GWS).

Begivenheter

Utendørskamper
Flere GET-ligaklubber har uttrykt interesse for å arrangere utendørskamper i 2016/17-sesongen, inspirert av «Winter Classic»-kampene arrangert av National Hockey League (NHL). Siden «Winter Classic»-kampene begynte i 2008 har interessen for utendørskamper utbredd seg også til flere europeiske ligaer, blant andre SHL (Sverige), Liiga (Finland), National League A (Sveits), Ligue Magnus (Frankrike), DEL (Tyskland) og EBEL (Østerrike m.fl.) også arrangert lignende kamper.

Den 18. februar 2016 fortalte styreleder i Stjernen Hockey, Bjørn Viggo Nilsen, til Fredriksstad Blad at klubben i lengre tid hadde jobbet med mulighetene for å arrangere en «Winter Classic» på Fredrikstad Stadion i januar 2017. Ønskemotstanderen var østfoldrivalen Sparta Warriors. Prosjektet ville kunne ha en kostnad på opp mot 1,5 million NOK, og ville omfatte leie av rink, strømforbruk, baneleie og rigging. Daglig leder i Sparta Warriors, Pål Inge Karlsen, uttrykte senere interesse for å delta i en «Winter Classic»-kamp mot Stjernen: «Winter Classic er en kjempeidé. Det hadde vært en utrolig fin promotering for sporten vår. Vi stiller gjerne opp på en slik kamp.» Sparta hadde selv har vurdert en Winter Classic i Sarpsborg, men hadde droppet ideen grunnet prosjektets størrelse.

Senere uttrykte Stavanger Oilers også interesse for å arrangere en utendørskamp. Den 29. februar 2016 fortalte Stavanger Aftenblad at Oilers i to år hadde jobbet med å få på plass rammene for en utendørskamp på Viking Stadion. Utendørskampen skal fungere som en vanlig serierunde og er tenkt spilt en lørdag tidlig i 2017, med ,  eller  som de mest aktuelle motstanderlagene. Prosjektlederen vært i flere møter med en østerriksk leverandør av kjøleanlegg og annet nødvendig utstyr, og kostnadene vil ligge på i underkant av 2 millioner NOK. Oilers håper også å få med rettighetshaver TV 2 på laget dersom kampen blir en realitet, og ønsker en dokumentar for å øke interessen rundt kampen, i likhet med HBOs programmer som leder opp til de årlige «Winter Classic»-kampene. På styremøtet den 14. mars ble det bestemt at Oilers satser på å spille utendørskamp på Viking stadion lørdag 4. februar 2017, og vil ta den endelige beslutningen innen utgangen av april.

2017 Winter Classic

Den 11. mars 2016 presenterte Stjernen sine planer for Winter Classic på en pressekonferanse på Fredrikstad Stadion. Kampen skal spilles den 21. januar 2017 mellom  og  som en del av en 10-dagers fest i anledning av Fredrikstads 450-årsjubileum. Stjernen har forventninger om at rundt 8.000 vil finne plass på tribunen, og de rapporterte at det var stor interesse rundt arrangementet og at billettsalget allerede var i gang. Kampen blir dermed historiens første utendørs GET-liga-kamp.

Vålerengas midlertidige flytting til Furuset Forum
Før sommeren 2015 ble det vedtatt å rive Jordal Amfi da dette var utdatert og kondemnabelt: Vålerenga Ishockey og andre brukere av anlegget har lenge klaget over slitne garderober, et dårlig teknisk anlegg, mugg og farlige, bratte tribuner. Rivingen av det gamle anlegget vil bli påbegynt i januar 2017. Planene for nye Jordal Amfi ble oversendt Plan- og bygningsetaten i juli 2015 og planlagt ferdigstillelse av det nye anlegget med en kapasitet på 5 500 tilskuerplasser er i september 2018.

Vålerenga Ishockey spiller deres siste hjemmekamp på gamle Jordal Amfi mot Frisk Asker 7. januar 2017. I påvente av oppføringen av den nye hallen skulle Vålerenga finne et midlertidig spillested, hvor både Furuset Forum og Manglerudhallen var hovedkandidatene. Den 28. juni ble Furuset Forum, med en kapasitet til 1 800 tilskuere, offentliggjort som klubbens midlertidige spillested for resten av 2016/17-sesongen og 2017/18-sesongen.

Lagene

Trenerbytter

Statistikk (grunnserien)

Publikumstall

Kilde: Pointstreak.com

Følgende kamper tiltrakk mere enn 3.000 tilskuere:

Sluttspill 

Sluttspillet spilles av de åtte beste lagene i grunnspillet og avvikles som en cupturnering. Sluttspillet starter med de første kvartfinalene 11. mars 2016.

Kvartfinalene spiller best av 7 kamper. De fire best plasserete lagene i grunnserien valgte i seedningsrekkefølge selv deres motstander i kvartfinalene blant de lagene som endte på 5.- til 8.-plass i grunnserien. I kvartfinalen velger lag 1 mellom lag 7/8. Deretter velger lag 2 mellom gjenværende lag 7/8 og lag 6. Lag 3 velger deretter mellom gjenværende lag 6/7/8 og lag 5. Høyest rangerte lag har hjemmebanefordel i kamp 1, 3, 5 og 7, mens lavest rangerte lag har hjemmebanefordel i kamp 2, 4 og 6. Dersom en kamp ender uavgjort ved full tid vil det, i motsetning til i seriespillet, bli spilt 20 minutters forlengningsperioder med fem utespillere på isen for hvert lag, og det første laget som scorer mål vinner kampen.

Som seriemestere var  førstevelger og valgte syvendeplasserte  som kvartfinalemotstander.  tok seriesølv og valgte sjetteplasserte ,  hadde tredjevalget og valgte åttendeseedede , hvilket etterlot femteplasserte  som motstander til grunnseriens fjerdeplasserte .

Prisutdeling
Årets lag og prisvinnere ble stemt frem av GET-ligaens trenere og spillere. Følgende spillere ble stemt frem:

All-star lag

Andre priser

Kvalifisering 
Etter at grunnspillet er ferdigspilt skal de to lavest rangerte lagene i ligaen og de to høyest rangerte lagene i 1. divisjon spille en kvalifiseringsrunde om de to siste plassene i GET-ligaen for 2017/18-sesongen. Turneringen er dobbelt round robin, hvor hvert lag møter hverandre to ganger (hjemmebane og bortebane). I alt vil det spilles seks kamper, og poengsystemet og rangeringsmetoden er den samme som i grunnspillet.

Referanser

Eksterne lenker
 
 GET-ligaen på TV 2.no